Even Northug

Even Northug (født 1995) er en norsk langrennsløper som representerer Strindheim IL. Han debuterte i verdenscupen i mars 2015, men tok ikke sin første verdenscupseier før i desember 2021.

I 2015 ble han juniornorgesmester på sprint, og han har bronse i sprint fra U23-VM på ski 2018.

Han er yngre bror av skiløperne Petter Northug og Tomas Northug.

 Idrettskarriere 
 Sesongen 2011/12 
Northug gikk sitt første FIS-renn i desember 2011, på Beitostølen, der han kom på 128.-plass. Han deltok i Junior-NM på ski 2012, der han kom på 54.-plass på 10 km fristil og 111.-plass på sprinten.FIS - Even Norgug - Results 2012, besøkt 28. november 2022. I Norgescupen i langrenn for junior 2011/12 endte han på 23.-plass i 17-årsklassen, med 97 poeng. Eirik Augdal vant denne klassen.

 Sesongen 2012/13 
Ved Junior-NM på ski 2013 kom han på 61.-plass på 10 km klassisk, i klassen M18.Lillehammer Skiklub - Resultatliste M 18 år 10 km klassisk , besøkt 19. januar 2015. 

 Sesongen 2013/14 
Northug fikk sin første topp 10-plassering i et FIS-renn i desember 2013, da han kom på åttendeplass i sprinten i Östersund.FIS - Even Norghug - Top 10 - FIS, besøkt 28. november 2022. Under NM på ski 2014 deltok han på sprinten, og kom der på 55.-plass. Han kom på på noendeplass på sprinten ved Junior-VM på ski 2014 i Val di Fiemme i januar, der franske Jean Tiberhien vant.Langrenn.com - Junior-VM - Menn - Sprint finale 2014, besøkt 19. januar 2015. 

I mars 2014 deltok han i klassen M19/20 ved Junior-NM på ski 2014, der han kom på 28.-plass på 20 km klassisk.Bossmo Ytteren - Resultatliste Offisiell liste Skillevollen Idretspark 14.03.2014 , besøkt 19. januar 2015. På 10 km fri teknikk kom han på 80.-plass, og han deltok også på Sør-Trøndelags 3. lag som kom på 34.-plass på stafetten.Bossmo Ytteren - NM Junior Offisiell resultatliste Skillevollen Idretspark 15.03.2014 , besøkt 19. januar 2015.Bossmo Ytteren - NM Junior langrenn Stafett 16.03.2014 Resultatliste , besøkt 19. januar 2015. Under Ski-NM del 2 i Gålå kom han på ellevteplass på 10+10 km skiathlon.

Han deltok i klassen M19-20 år under Norgescupen i langrenn for junior 2013/14, og kom der på 18.-plass med 124 poeng.Norges Skiforbund - Statoil Norgescup Langrenn 2013-2014 Menn 19-20 år, besøkt 28. november 2022.

 Sesongen 2014/15 
Northug deltok i NM på ski 2015 for seniorer, der han kom på 16.-plass på sprinten på Røros. I februar 2015 vant han sprinten ved Junior-NM på ski 2015, i klassen M 19/20. Den 11. mars samme år debuterte han i verdenscupen i langrenn i den klassiske sprinten i Drammen, men klarte ikke å komme seg videre fra prologen.

Han debuterte i Skandinavisk cup denne sesongen. Han kom på tredjeplass i sprinten i sitt første renn, og endte på 28.-plass totalt i Skandinavisk Cup 2014/15.FIS - Even Northug - Scandinavian Cup Standings, besøkt 28. november 2022. I Norgescupen i langrenn for junior 2014/15 kom han på 15.-plass med 192 poeng.Norges Skiforbund - Statoil Norgescup Langrenn 2014-2015 Menn 19-20 år, besøkt 28. november 2022.

 Sesongen 2015/16 
Den 9. januar 2016 vant han sitt første skandinavisk cup-renn, da han vant kvalifiseringen i Østersund, i sprint klassisk. Finalerunden ble avlyst på grunn av kulde, og Northug vant dermed dette rennet.Sweski.com - Fick priser efter prologen, besøkt 28. november 2022. Den 31. januar 2016 tok han sammen med Lars Ove Aunli og Petter Northug bronse på NM-stafetten i Tromsø, der han gikk ankeretappen. I Tromsø fikk han også sølv på sprinten i U23-klassen, bak Håvard Solås Taugbøl. Den 3. februar 2016 kom han på 8.-plass i Drammen, på sprint klassisk i verdenscupen. Den 13. Februar 2016 vant han sprint friteknikk under norgescupen i Meråker. 

Under U23-VM 2016 i Rasnov i Romania ble han nummer 18 på sprint fristil. I Skandinavisk Cup 2015/16 kom han på 18.-plass med 128 poeng, og han kom på 85.-plass i Verdenscupen i langrenn 2015/16 med 44 poeng totalt. I verdenscupen kom han på åttendeplass i U23-klassen.FIS - Even Northug - World Cup Standings, besøkt 28. november 2022. Han vant ett av rennene i Norgescupen i langrenn 2015/16 (sprinten på Meråker), og kom på 24.-plass totalt med 131 poeng.Norges Skiforbund - Statoil Norgescup Langrenn 2015-2016 Menn senior, besøkt 28. november 2022. I U23-klassen kom han på niendeplass sammenlagt.

 Sesongen 2016/17 
Northug deltok i Blinkfestivalen 2016, og kom der på 102.-plass i Lysebotn Opp og ellevteplass på sprinten.Blinkfestivalen 2016 - Lysebotn opp Herrer 7,5 km, besøkt 28. november 2022.Blinkfestivalen 2016 - Langrenn Finale Menn, besøkt 28. november 2022. Han deltok også i Toppidrettsveka i Aure og Trondheim i august (rulleski), og kom der på 33.-plass på sprinten i Aure og tredjeplass på sprinten i Trondheim.Norges Skiforbund - Toppidrettsveka Trondheim (NOR) - menn Sprint fri stil 500 m/1 km, besøkt 28. november 2022.

Sesongåpningen i langrenn i Norge 2016 ble arrangert på Beitostølen i november, og Northug kom der på 138.-plass på 15 km klassisk og sjetteplass på sprinten. Under NM på ski 2017 kom han på 15.-plass på sprinten og 53.-plass på 15+15 km skiathlon på Lygna, og under NM del 2 på Gålå kom han på 81.-plass på 10 km fri teknikk og 87.-plass på femmila.FIS - Even Northug - Results 2017, besøkt 28. november 2022. Han kom på 26.-plass i Skandinavisk Cup 2016/17, og han kom på 60.-plass i Norgescupen i langrenn 2016/17. I U23-norgescupen kom han på 22.-plass.EQ Timing - NSF Norgescup U23 menn, besøkt 28. november 2022.

 Sesongen 2017/18 
Northug deltok i Bruksvallsloppet 2017, som var sesongåpningen i Sverige, og kom der på andreplass på sprinten. Sesongåpningen i langrenn i Norge 2018 gikk på Beitostølen helgen etter, og han kom der på 15.-plass på sprinten og 62.-plass på 15 km 15 km fristil. I januar deltok han i NM på ski 2018, der ble nummer ni på sprinten. Under U23-VM 2018 i Goms i Sveits ble han nummer tre på sprint fristil. Det ble tredobbelt norsk, Erik Valnes vant, og Jan Thomas Jenssen ble nummer to. 

I sesongen 2017/18 deltok han også i flere renn i verdenscupen i langrenn. Han kom på 6.-plass i Dresden i sprint friteknikk den 13. januar 2018, ogan kom på 8.-plass på Lillehammer i sprint klassisk den 2. desember 2017. Sammenlagt kom han på 55.-plass i Verdenscupen i langrenn 2017/18, og han kom på sjetteplass i U23-verdenscupen. I Skandinavisk Cup 2017/18 endte han som nummer 33 med 58 poeng. I Norgescupen i langrenn 2017/18 kom han på 24.-plass i seniorklassen og ellevteplass i U23-klassen.Norges Skiforbund - Statoil Norgescup, herrer senior 2017-2018, besøkt 28. november 2022.Norges Skiforbund - Statoil Norgescup - U23 herrer 2017-2018, besøkt 28. november 2022.

Våren 2018 deltok han i tre langløp; han kom på 119.-plass i Engadin Skimarathon, ellevteplass i Storlirennet og niendeplass i Flyktningerennet.

 Sesongen 2018/19 
Sesongåpningen i langrenn i Norge 2018 gikk på Beitostølen, og Northug kom der på 45.-plass på sprinten. Under Norgesmesterskapet på ski 2019 i Meråker kom han på fjerdeplass på sprint friteknikk, og under NM del 2 på Lygna kom han på 113.-plass på 10 km og 71.-plass på 50 km klassisk.FIS - Even Northug - Results 2019'', besøkt 29. november 2022. 

Han fikk to topp 10-plasseringer i Skandinavisk Cup 2018/19, og endte på 29.-plass sammenlagt og sjetteplass i sprintcupen. I verdenscupen deltok han i ett sprintrenn, der han kom på 41.-plass. Han deltok i tre norgescuprenn, med en andreplass som beste plassering, og endte der på 26.-plass totalt.Norges Skiforbund - Equinor Norgescup, herrer senior 2018/2019, besøkt 29. november 2022. I sprintnorgescupen kom han på fjerdeplass, og i U23-norgescupen kom han på ellevteplass.

 Sesongen 2019/20 
I november deltok han i Sesongåpningen i langrenn i Norge 2019, og kom der på 29.-plass på sprinten og 69.-plass på 15 km klassisk. Han deltok i NM på ski 2020 i Konnerud i januar, og ble der nummer sju på sprinten i fri teknikk.FIS - Even Northug - Results 2020, besøkt 29. november 2022. 

Han kom på 16.-plass på verdenscupsprinten i Drammen, som ga 15 poeng, som holdt til 115.-plass totalt i Verdenscupen i langrenn 2019/20 og 68.-plass i sprintverdenscupen. I Skandinavisk Cup 2019/20 kom han på 34.-plass totalt og tiendeplass i sprintcupen. Han kom på 33.-plass i Norgescupen i langrenn 2019/20, med 114 poeng, og han endte på sjuendeplass i sprintcupen.

 Sesongen 2020/21 
Under Sesongåpningen i langrenn i Norge 2020 på Beitostølen kom Northug på 13.-plass på sprinten. NM på ski 2021 del 1 ble arrangert i Granåsen i Trondheim, og han ble der nummer seks på sprinten i fri teknikk og 51.-plass på 15+15 km skiathlon.FIS - Even Northug - Results 2021, besøkt 29. november 2022. 

Som i sesongen før deltok han i ett verdenscuprenn, der han kom på 15.-plass i sprint, og de 16 poengene holdt til 97.-plass i Verdenscupen i langrenn 2020/21 og 58.-plass i sprintverdenscupen. Han kom på 24.-plass i Norgescupen i langrenn 2020/21, der han kom på femteplass i sprintcupen, som ble vunnet av Kasper Stadaas.

 Sesongen 2021/22 
Under Sesongåpningen i langrenn i Norge 2020 på Beitostølen deltok han kun på 15 km klassisk, og kom der på 66.-plass. Den 11. februar 2022 vant han sitt første renn i Skandinavisk Cup, da han vant sprinten i Otepää. Han fikk til sammen 60 poeng i Skandinavisk Cup 2021/22, alle i sprint, og kom med det på 49.-plass sammenlagt og 15.-plass i sprintcupen. Han deltok i flere renn i Verdenscupen i langrenn 2021/22, og fikk den 19. desember sin første verdenscupseier, da han vant lagsprinten i Dresden sammen med Thomas Helland Larsen.FIS - Even Northug - Results 2022, besøkt 29. november 2022. Han kom på 24.-plass i verdenscupen totalt og åttendeplass i sprintcupen denne sesongen. 

I Norgescupen i langrenn 2021/22 kom Northug på 24.-plass totalt og fjerdeplass i sprintcupen.

 Sesongen 2022/23 
Northug fikk en god start på 2022/23-sesongen, da han vant sprinten i Sesongåpningen i langrenn i Norge 2022, og helgen etter kom han på andreplass i sprint under verdenscupåpningen i Ruka i Finland, kun slått av Johannes Høsflot Klæbo.FIS - Even Northug - Results 2023, besøkt 29. november 2022.

 Sesongen 2023/24 
Han vant sprint klassisk under norgesmesterskapet på ski 2024 på Beitostølen.

 Verdenscupen 
 Verdenscupen sammenlagt 
 Sesong   Alder  Plassering verdenscupenPlassering i tourerSammenlagt Distanse Sprint U23 Sesongåpning Tour deSki Verdenscup-finalenSki TourCanadaSki Tour2020 2015/16  20 85  —  45  8 —  —      — 2016/17  21    —      —  —    —  2017/18   22  54  —  21   6  —  —   —  2018/19   23    —      —  —    —  2019/20   24  115  —  68    —  —  —    2020/21   25  97  —  58    —  —      2021/22   26  24    8      53      

 Verdenscupseire 
Etappeseire i Tour de Ski og andre «tour»-konkurranser ble inntil 2015 ikke regnet som verdenscupseire, men etter at en regel med tilbakevirkende gyldighet ble innført i desember 2015, teller også disse etappeseirene som verdenscupseire.

Nr.DatoStedDisiplinMerknad 1.     Dresden  Lagsprint, fristil  Med Thomas Helland Larsen

 Kontinentalcupen 
Pallplasseringer Skandinavisk Cup 
 Nr. Dato Sted Øvelse Plass 1. 24. februar 2015  Joulumae Sprint klassisk 3. 2. 9. januar 2016  Østersund Sprint klassisk 1. 3. 11. februar 2022  Otepää Sprint fristil 1.

 Sammenlagtplasseringer Skandinavisk Cup 
 Sesong Sammenlagt Sprint Poeng Plass Poeng Plass 2015/15  96  28.  —  — 2015/16  128  18.  —  — 2016/17  61  26.  —  — 2017/18  58  33.  —  — 2018/19  76  29.  76  6.  2019/20  50  34.  50  10.  2021/22  60  49.  60  15. 

 Referanser 

 Eksterne lenker 



  Profil hos Team Northug

Kategori:Norske langrennsløpere
Kategori:Personer fra tidligere Mosvik kommune
Kategori:Fotballspillere for Mosvik IL
Kategori:Personer fra Inderøy kommune
Kategori:Deltakere for Norge under Ski-VM 2023
Kategori:Norgesmestere i langrenn
Kategori:Deltakere for Norge under Ski-VM 2025